Juolukkapaju

Juolukkapaju (Salix myrtilloides) on matalakasvuinen pensas pajujen suvussa. Sen kasvutapa on pystyhkö tai koheneva. Pensaan haarat ovat kaljuja, väri punaruskeasta harmaaseen. Lehdet ovat korvakkeettomia. Lehtien lavan muoto on pitkulaisesta pyöreänsoikeaan, ehytlaitainen, korkosuoninen, herttatyvinen, kärki tylppä tai lyhytsuippuinen. Lehtien yläpinta on tummanvihreä ja alapinta sinertävänvihreä. Juolukkapaju kukkii keväällä lehtien puhjetessa.

Juolukkapajua esiintyy Suomen alueella koko maassa lukuun ottamatta Ahvenanmaata. Sen tiedetään risteytyvän hanhenpajun, pohjanpajun ja virpapajun kanssa.

 Lähteet 
 Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. uudistettu painos. Helsinki: Luonnontieteellisen keskusmuseon kasvimuseo, 1998.

 Viitteet 

 Aiheesta muualla 
 Kasviatlas 2022: Juolukkapajun (Salix myrtilloides) levinneisyys Suomessa.
 Pohjolan kasvien pauloissa: Salix myrtilloides - juolukkapaju
 Pinkka, Lajintuntemuksen oppimisympäristö: Juolukkapaju (Salix myrtilloides)
 Luopioisten kasvisto: Juolukkapaju (Salix myrtilloides)
 Flora of China: Salix myrtilloides 

Luokka:Pajut